કોઈ પણ કાર્ય હોય જો તે પુરે પુરી તન્મયતાથી અને રસપૂર્વક કરવામાં આવે તો કાર્ય કરવાનો આનંદ તેના ફળના આનંદ કરતાં અનેક ગણો વધારે હોય છે. ઉત્તમ સંગીતકારો સંગીતની તર્જમાં ડુબી જતા, તન્મય થઈ જતાં. મહાન વૈજ્ઞાનિકો ખાવાપીવાનું અને શું પહેર્યું છે તે ય ભુલી જઈને શોધ ખોળોમાં મગ્ન રહેતાં. કેટલાયે ઋષિઓ અધ્યાત્માનંદમાં લીન થઈને ઘર સંસાર ભુલી જતાં. તે રીતે અહીં શ્રી કૃષ્ણ કહે છે કે તું તન્મય થઈને લડ. લડવાનો જે આનંદ તને આવશે તે તેના પરીણામ કરતાં અનેક ગણો વધારે હશે. વળી ફળ ઉપર તારો કાબુ કે અધિકાર પણ નથી.